title: Tartaros
text: Tartaro (en tartaro татарлар) ye o nombre común que se da a bells pueblos de luenga turquica de Siberia y Europa Oriental.
  
  Etimolochía y significato 
  O nombre tien un caracter ambigo, no s'aplica a totz os pueblos de luenga turquica, pero bells pueblos de luenga turquica que huei no son ditos tartaros lo yeran dica fa poco. Por atra parte con o termin tartaro s'ha dito tamién a los pueblos mongols en cheneral y en l'Imperio Ruso a os musulmans en cheneral.
  
  Pareix que lo nombre derive en parte de Ta-ta u Dada, un pueblo mongol que habitaba lo norueste de l'actual Mongolia en o sieglo V. S'emplegó por primera vegata pa describir a los pueblos que dominoron partz d'Asia y Europa dende Chenguis Khan. Dimpués lo termin s'estendilló pa incluir a qualsiquier invasor nomada d'orichen asiatico, tanto de Mongolia como d'Asia Occidental.
  
  En aragonés lis dicen tartaros en o Libro de Marco Polo, y en a versión A d'as Cronicas d'os Chudeces de Teruel:
  
  pero los dicen tartaros en as atras versions d'as Cronicas d'os Chudeces de Teruel u Efemerides turolenses, lo qualo mos fa pensar que existió una alternancia tartaro/tartro como sepulcre/sepulcro u quatre/quatro, u talment que a espardidura d'a traducción d'o Libro de Marco Polo cheneralizó a conoixencia d'a forma tartaro, que por atra part yera usual en catalán medieval, luenga que podió estar transmisora d'este etnonimo oriental, igual que a denominación "vin grec" ("vin griego"), referindo-se a la "malvasía".
  
  Antes d'a decada de 1920 os rusos feban servir a parabra Tatar pa dicir lumerosos pueblos, dende os azerins dica a bellas tribus de Siberia. Dimpués o termin s'ha restrinchito a bells grupos etnicos como por eixemplo os tartaros de Kazán y Siberia que charran una luenga turquica d'o grupo quipchac (como os cazacos, kirguizes y nogais), os tartaros de Crimea, que en charran una d'a mesma branca que o turco d'Anatolia, y os tartaros de Lituania, Polonia y Belarrusia aislatos de tot respecto a los atros.
  
  Os diferents pueblos tartaros, dimpués d'estar chusmesos a los rusos, han desembolicato tendencias nacionalistas como o panturquismo, manimenos os tartaros de Crimea gosan considerar-se a parte d'os atros pueblos tartaros grans, unificatos por a gran diaspora d'os tartaros de Kazán en Siberia.
  
  Lista de comunidatz tartaras 
   Tartaros de Siberia
   Tartaros de Tobol-Irtysh
   Tartaros de Baraba
   Tartaros de Tom
   Tartaros de Astrakhán
   Tartaros de Karagash
   Tartaros de Kundrov
   Tartaros de Yurt
   Tartaros d'a Volga-Ural
   Tartaros de Kazán
   Tartaros de Casim u Riazán
   Mixars
   Diaspora tartara en tot o mundo, en especial Asia.
   Tartaros de Crimea
   Tartaros de Crimea refuchiatos en Rumania, Bulgaria y Turquía.
   Tartaros de l'antiga Unión Polaco-Lituana
   Tartaros de Polonia
   Tartaros de Belarrusia
   Tartaros de Lituania
  
  Os tartaros de Crimea u atras d'atras zonas refuchiatos en a Turquía moderna recibiban o nombre de Muchatchirs (como atras minorias musulmanas d'orichen europeu refuchiatas tals como os bosnios u os pomacos), y s'han ito asimilando a los turcos d'Anatolia.
  
  Presonaches famosos tartaros u con orichens tartaros 
  
   Marat Kabaev
   Galima Shugurova
   Shihabetdin Marcani
   Pyotr Gavrilov
   Gabdulkhay Akhatov
   Ruslan Chagaev
   Dinara Safina
   Gabdulla Tuqay
   Timati
   Dinara Gimatova
   Aliya Garaeva
   Diniyar Bilyaletdinov
   Rudolf Nureyev, danzaire ruso
   Alsou, cantaira ruso
   Zemfira, cantaira rusa
   Marat Safin, chugador de tenis ruso
   Raschid Nurgalijew, menistro d'interior ruso
   Rinat Dasaew, futbolista ruso
   Tschulpan Chamatowa, actriz rusa
   Rinat Achmetow, oligarca ucrainés
   Musa Cälil, poeta
   Charles Bronson, actor nortamericán, que fació bells papers d'indio u mestizo por los rasgos mongoloides que tienen bells tartaros
   Elvira Nabiullina, menistra rusa
   Rashid Sunyaev, astrofisico ruso
   Roald Sagdeev, fisico ruso
  
  Referencias
  
  Etnias d'Asia Central
  Etnias de Cazaquistán
  Etnias d'Ucraína
  Etnias d'Uzbekistán
  Etnias de Rusia
  Pueblos tartaros